**Lithuanian – Lietuviškai**

**PIAB ieškinių nagrinėjimo procesas**

PIAB (nelaimingų atsitikimų vertinimo komisija) yra Airijos nepriklausoma valstybinė įstaiga, laiku ir ekonomiškai vertinanti asmens sužalojimų kompensavimą. PIAB įvertina kompensacijos dydį už asmeninius sužalojimus, kuriuos žmonės patyrė patekę į autoavariją, nelaimingų atsitikimų darbe metu ar viešosios atsakomybės atvejais. Visos pretenzijos dėl asmens sužalojimo turi būti pateikiamos PIAB, išskyrus tuos atvejus, kuomet ieškovai su draudikais/atsakovais išsprendžia jas anksčiau.

Pagal PIAB nustatytus teisės aktus, ieškiniai dėl medicininio aplaidumo neįtraukiami į tuos atvejus, kurie gali būti teikiami mums įvertinti.

Ką mes darome:

* Mes palengviname sąžiningą ir skaidrų asmens traumų įvertinimo procesą, kuriame ieškiniai išsprendžiami laiku ir nešališkai, už nedidelę kainą.
* Ieškinių sprendimo procese mes tiesiogiai ir veiksmingai bendradarbiaujame su visomis suinteresuotomis šalimis.
* Mūsų modelis visuomenės atžvilgiu yra teigiamas, nes jis suteikia kompensaciją greičiau   
  su mažesnėmis išlaidomis ir numatomais rezultatais.

Jeigu kas nors patyrė traumą ir mano, kad turi teisę į kompensaciją, jie gali pateikti ieškinį PIAB.

Tai galima padaryti užpildžius ieškinio prašymo formą *internete* arba *atsispausdinti* prašymo formas, kurias rasite mūsų tinklapyje adresu [Injuries.ie - Forms](https://www.injuries.ie/eng/forms-guides/)Toliau pateikiami veiksmai kurios atlieka asmuo pateikęs ieškinį susijusį su PIAB. procesu

**Pirmas žingsnis**

Užpildykite ieškinio prašymo formą internetu [ARBAužpildykite ir](https://form.piab.ie/Pages/Checklist.aspx)[atsiųskite mums paštu ar el. paštu](https://www.piab.ie/eng/contact/) kartu su savo medicininės ataskaitos kopija bei tvarkymo mokesčiu.  Visas formas rasite tinklapyje.

*Mokesčiai:* Paraiškų, kurios pateiktos *paštu ar el. paštu*, tvarkymo mokestis yra 90 EUR.  **Mokestis už elektronines paraiškas yra 45 EUR.** [*Aktualu nuo 2019 m. rugsėjo mėn. - mokes*č*io pasikeitimo atveju - tai pastebėsite mūsų svetainės naujienų skiltyje, prašome įsitikinkite, kad susipažinote su visais galimais atnaujinimais*].

*Rašytinės formos:* Jeigu jūs *nenaudojate* internetinės formos, mūsų svetainėje jūs galite atsisiųsti ieškinio formą  [(A forma) ir medicininę formą (B forma)](https://www.injuries.ie/eng/forms-guides/)   Formas rasite pagal pateiktą nuorodą Word arba PDF formatu,lengvam naudojimui ir spausdinimui.

Jaunesnius nei 18 metų asmenis turi atstovauti ‘bylinėjimosi draugas‘, kuris pateiks ieškinį jų vardu.

**Antras žingsnis**

Atsakovas (asmuo ar organizacija, kuriai jūs pareiškiate pretenzijas) gauna pranešimą apie jūsų ieškinį iš PIAB.

**Trečias žingsnis**

Atsakovas, paprastai atstovaujamas draudimo bendrovės, peržiūri / sutinka su jūsų PIAB ieškinio nagrinėjimu. Dauguma atsakovų sutinka nagrinėti ieškinį.

**Ketvirtas žingsnis**

PIAB gali organizuoti nepriklausomą medicininį patikrinimą jūsų vardu.

**Penktas žingsnis**

PIAB įvertina kompensacijos dydį (piniginę jūsų ieškinio vertę).

**Šeštas žingsnis**

Ieškovas ir atsakovas sutinka su kompensacijos dydžiu. Atsakovas įvykdo mokėjimą pagal susitarimą

[Injuries.ie - Making a claim](https://www.injuries.ie/eng/the-claims-process/making-a-claim/)

* Jei atsakovas nesutinka nagrinėti PIAB ieškinio, ieškovui pateikiamas teisinis dokumentas, vadinamas *„leidimu“*, kuris leidžia jam, jei jis nori, pateikti savo ieškinį teismui. Šis dokumentas iš PIAB reikalingas bylinėjimuisi.
* Jeigu kuri nors šalis atmeta PIAB vertinimą, tada PIAB išduoda *leidimą*, kuris ieškovui norint, leidžia kreiptis į teismą.

**Medicininės išvados pateikimas**

Norėdami pateikti ieškinį, jūs privalote pateikti PIAB medicininę išvadą Daugeliu atvejų ieškinį turite pateikti per 2 metus nuo įvykio. Rekomenduojama per šį laikotarpį pateikti paraiškos formą, *aukščiau nurodytą mokestį* ir medicininę išvadą.

Jeigu esate atsakovas ieškinyje dėl nelaimingo atsitikimo, prašome skaitykite šią nuorodą [Injuries.ie - Responding to a claim](https://www.injuries.ie/eng/the-claims-process/responding-to-a-claim/)

Jeigu turite daugiau klausimų, prašome susisiekti su mūsų aptarnavimo centru telefonu 0818 829 121 arba skaitykite atsakymus į dažniausiai užduodamus klausimus mūsų svetainėje.

Daugiau kontaktinės informacijos rasite [Injuries.ie - Contact](https://www.injuries.ie/eng/help-support/contact/)